open-index/open-wikipedia-markdown huggingface dataset:
Meridianporten

**Meridianporten** (forenklet kinesisk: 午门, tradisjonell kinesisk: 午門, pinyin: *Wǔmén*; mandsjuisk: *Julergi dulimbai duka*) er den innerste porten av sammenlagt tre porter i rad fra Den himmelske freds plass i sør og inn til Den forbudte by i Beijing i Kina. De kinesiske keisere ble ansett å være *Himmelens sønner*, noe som også fremgikk av en av deres titler: *Tian zi*. Derfor ble det stipulert at de bodde i verdens midtpunkt, og at noe som ble kalt verdens midtlinje (Meridianlinjen) løp gjennom Den forbudte by, deres keiserlige palassanlegg. Derav den innerste portens navn. 

Wumen er den største og mest imponerende porten av de tre portene, og var hovedinngang til Den forbudte by. Den har fem innganger og er 35,6 meter høy.

Porten er sammensatt av fem paviljonger som kalles *Wufenglou*, som omtrent betyr 'Tårnet for de fem fønikser' eller 'de fem fønikstårnene' (den kinesiske føniks ble ansett å gi hell og gjenoppstandelse). 

Det fremholdes ofte at henrettelser av høyere embedsmenn fant sted her i keisertiden, men dette medfører ikke riktighet. 

## Referanser
Tore Aune

**Tore Aune** (født 1970 i Asker) er en norsk forfatter og skribent bosatt i Akershus/Viken. Han har blant annet bakgrunn fra trafikkflygerutdanning, og har jobbet som lærer, oversetter, tekstforfatter, redaktør og journalist. 

Barneboken *Mørk himmel over Humleveien* ble utgitt på italiensk (*Nuvoloni su via del Bombo*, Adriano Salani Editore) i 2010, og er hans første utenlandsutgivelse. Tore Aune har skrevet flere bøker under psevdonym.

## Bibliografi
* *Oppdrag: Midnatt*, Gyldendal, 2006, ISBN 9788205352087
* *Oppdrag: Epsilon*, Gyldendal, 2007, ISBN 9788205370999
* *Mørk himmel over Humleveien*, Gyldendal, 2008, ISBN 9788205379732

## Eksterne lenker

* Omtale ''Oppdrag Midnatt''  barnebokkritikk.no
Shangdi

**Shangdi** eller **Shang Di** (kinesisk: 上帝, pinyin: *Shàngdì*, Wade-Giles: *Shang Ti*), eller iblant bare **Di**, senere kjent under navnet **Tian**, var en preeksistent himmelgud i kinesisk mytologi.

I det tidlige kinesiske Shang-dynastiet (ca. 1550-1045 f.Kr.) var Shang Di den høyeste gud. Man kunne ikke vende seg til ham direkte, men måtte be de avdøde forfedrene formidle budskapet.

Dette gudsbegrepet gikk for det meste ut av bruk allerede i kinesisk oldtid, skjønt det kunne leve videre i noen seremonielle 
sammenhenger. Ettersom den religiøse forståelse også gjennomgikk endringer, var det kanskje lite av den gamle tenkning rundt *Shangdi* som ble båret videre fremover i historien.

## Annen betydning: Den kristne gud
*Shangdi* er også et av de to ord som brukes innen den kinesiske protestantiske kristenhet om Gud. (Det andre ordet er *Shen*). De protestantiske oversettelser av Bibelen er av to hovedtyper: De som benytter *Shangdi* for Gud, og de som benytter *Shen*.

Den katolske kirke hadde etter en lang diskusjon under ritestriden forkastet *Shangdi* fordi det var ansett som uheldig på grunn av faren for sterke konnotasjoner som var vanskelige å forene med kristen tanke – det katolske ordet for Gud er Tianzhu.
Shipwrecked in Oslo

***Shipwrecked in Oslo*** (utgitt 2006) er den første musikkvideoen til det norske black metal bandet Arcturus, og inneholder opptak av bandets konsert på Rockefeller i Oslo 24. september 2005.

## Sporliste
# «Introduction»
# «Ad Absurdum»
# «Nightmare Heaven»
# «Shipwrecked Frontier Pioneer»
# «Alone»
# «Deception Genesis»
# «The Chaos Path»
# «Tore Guitar Solo»
# «Deamon Painter»
# «Nocturnal Vision Revisited»
# «Painting My Horror»
# «Steinar Keyboard Solo»
# «Hufsa»
# «Master Of Disguise»
# «Knut Guitar Solo»
# «White Noise Monster»
# «Reflections»
# «Raudt og svart»

## Artister
*Simen «ICS Vortex» Hestnæs &ndash; vokal
*Steinar Sverd Johnsen &ndash; keyboard
*Jan Axel «Hellhammer» Blomberg &ndash; trommer
*Knut Magne Valle &ndash; gitar 
*Tore Moren &ndash; gitar 
*Hugh «Skoll» Mingay &ndash; bassgitar

## Kilder
*Shipwrecked in Oslo hos Encyclopaedia Metallum

## Eksterne lenker
*
Nils Hjelmtveits vei (Arendal)

**Nils Hjelmtveits vei** (1–21, 2–22) er en kommunal vei på Eydehavn i Arendal kommune, Aust-Agder.

Veien går fra Kristen Staksnæs vei til Maren Nilsens vei. Veien er asfaltert og er 600 meter lang. Den passerer Saint-Gobain CM Eydehavn og Kommunebrygga på Eydehavn.

Veien er oppkalt etter læreren, politikeren og fylkesmannen Nils Hjelmtveit, som var kirke- og undervisningsminister for Arbeiderpartiet i perioden 1935–1945. Han flyttet til Eydehavn i 1913.

## Bilder

Fil:Arendal Smelteverk2.JPG|Saint-Gobain CM 
Fil:Kommunebrygga.JPG|Kommunebrygga 


## Referanser
Brannstein

En **brannstein** er et steinelement som kan monteres innenfor sotluka på skorsteiner der avstanden mellom sotluke og brennbart materiale er mindre enn det forskriftene tilsier.

Minste tillatte avstand er normalt 30 cm (Byggforsk, Byggdetaljblad 552.135), men med brannstein som stopper varmestråling fra sotluka til omkringliggende byggelementer kan avstanden reduseres ned til 7 – 12,5 cm, avhengig av type skorstein. Brannstein kan kun settes inn i elementskorsteiner og kan ikke benyttes i teglskorsteiner.

En annen vanlig brukt betegnelse på brannstein er *sotlukestein*.

## Eksterne lenker
* Byggforsk Kunnskapssystemer – Byggforskserien
Turkmensk teppe

Et **turkmensk teppe** er et teppe laget av turkmenske nomadestammer.

Turkmenske nomadestammer er kjent for sin teppekunst. Tepper brukes til det meste, oppbevarings- og transportsekker, dørforheng, vugger, kameldekorasjoner osv. For det meste er disse knyttet, men også en del vevde tepper finnes. Antikke tepper er spesielt verdsatt fordi de representerer virkelige bruksgjenstander og er ikke laget for turister eller eksport. Fargene er meget spesielle med diverse sjatteringer av rødt som hovedfarge. Mønstrene er geometrisk oppbygd, oftest med stammebaserte ornamenter kalt Gul.

De viktigste stammene er Tekke (Teke), Yomut, Ersari, Salor, Chodor, Saryk.  Tekkestammens hovedtepper har et mønster som her er kjent som Bokhara. Dette er et handelsnavn som kommer fra teppebasarene i byen av samme navn.

## Vanlige teppevarianter
*Hovedteppe som brukes på gulvet i teltet ved spesielle anledninger
*Transportsekker i ulike størrelser med navn som Chuval, Torba, Mafrash
*Dørforheng, Ensi eller Engsi
*Døroverheng, Kapunuk
*Kameldekorasjoner, Asmalyk til siden, knedekker og brystdekorasjon Khalyk
*Hestedekken
*Sekk for teltstenger, Okbash
*Vuggeteppe, Salatchak
*Sekk for brød, Bokche
Qingmingrullen

**Qingmingrullen** (kinesisk: 清明上河图,  pinyin: *Qīngmīng Shànghé Tú*, «Langs elven under Qingmingfesten») er det mest berømte bilde laget av den kinesiske maler Zhang Zeduan. 

Billedrullen skildrer dagliglivet i byen Kaifeng, hovedstaden i det nordlige Song-dynastiet, under den kinesiske minnehøytiden for de døde, Qingming.

Rullen er 24,8 cm høy og 528,7 cm lang. 

Kunstverket konsentereret seg og Qingming som fest, og gjengir ikke høytidens seremonielle aspekter, som rengjøring av forfedrenes graver og bønnene. Her vises hele samfunnet, både de rike og de fattige, og de økonomiske virksomhetene i hovedstadens forskjellige deler. Det gir et innblikk i samtidens klesdrakt og arkitektur. Kunstverket betraktes som et av kinesisk malerkunsts viktigste og ypperste verker, og er blitt kalt «Kinas *[[Mona Lisa]]*»." 

Qingmingrullen er en av de få malerier fra de gamle keiserlige samlinger som fremdeles befinner seg i Folkerepublikken Kina. Den ble ikke likesom det meste av det andre transporterbare av samlingene fra Palassmuseet i Beijing tatt med til Taiwan av den flyktende Guomindang-regjeringen. Årsaken var at Manchukuos keiser Puyi var særlig knyttet til denne rullen, som gikk under tilnavnet «Kinas Mona Lisa», og fikk sine allierte, japanerne, til å bringe det fra Beijing og til hans palass. 

Senere kunne da rullen bringes tilbake til Beijing. 



## Billedgalleri

Fil:Qingming shanghe tu 01.jpg|Tittel
Fil:Qingming shanghe tu bridge.jpg|Bro
Fil:Qingming shanghe tu gate tower.jpg|Byport
Fil:Qingming shanghe tu street life.jpg|Gatescene


## Referanser


## Eksterne lenker
* 
* „'China's Mona Lisa' makes a rare appearance in Hongkong“, The New York Times, 3. juli 2007
Purken tråkker i salaten

***Purken tråkker i salaten*** (originaltittel: *Le gendarme en balade*) er en fransk krimkomedie fra 1970 regissert av Jean Girault. Filmen handler om seks nylig pensjonerte politimenn fra gendarmen som kjeder seg. For å gjenoppleve tidligere spenning og gleder, drar de på tur i Saint-Tropez med sine gamle uniformer i baksetet. Hovedrollen spilles av Louis de Funès.

*Purken tråkker i salaten* er den fjerde av i alt seks filmer i Gendarmen-serien. 

## Handling
Seks pensjonister fra de franske gendarmen kjeder seg i sin pensjonisttilværelse. For å gjenoppleve tidligere spenning og gleder, drar de på tur- med sine nå ulovlige uniformer i baksetet. Yngre politifolk tar opp jakten, men klarer ikke å fange pensjonistene som omtrent snur opp ned på Saint-Tropez.

## Om filmen
*Purken tråkker i salaten* fikk terningkast to av *[[VG]]*.

## I rollene

## Referanser


## Eksterne lenker
*
Drektighet

**Drektighet** er et uttrykk som er synonymt med svangerskap hos pattedyr. Dyr som blir gravide kalles gjerne drektige. Drektighetstiden (svangerskapet) beskriver tidsrommet mellom eggcellenes befruktning og avkommets fødsel. Drektighetsperioden inngår således i metøstrus (den såkalte *etterbrunsten*), som dessuten også omfatter selve fødselen og dieperioden i etterkant. Metøstrus er en del av den seksuelle syklusen hos pattedyrene.

Hunner blir befruktningsdyktig når eggløsning skjer i østrus. Zygote oppstår etter naturlig parring eller assistert befruktning (inseminering), dersom hannens spermier befrukter (smelter sammen med) hunnens eggceller. Noen arter har såkalt embryonisk diapause, en pause i utviklingen av zygoten som utsetter implantasjonen til livmoren. Når diapauser inntrerer øker således den totale drektighetstiden. Zygoten vil etter dette gjennomgå celledelinger og bli implantert i livmoren og utvikle seg til et foster. Drektighetsperioden, som også varierer i forhold til art og individ, er en del av hunnens seksuelle syklus i metøstrus (som også består av selve fødselen og dieperioden).

## Pseudograviditet
*Skinndrektighet* er et uttrykk som er synonymt med innbilt graviditet, men tilstanden regnes ikke som en sykdom, fordi den kan forklares med naturlige hormonelle endringer. Tilstanden forsvinner gjerne spontant (av seg selv) etter en tid og medfører sjelden ettervirkninger.

Skinngravide dyr kan oppvise alle tegn på svangerskap, også hormonelle. Dette kan omfatte alt fra opphovning av jurene og melkeproduksjon til vektøkning. Opphovning av jurene fører gjerne til at dyret slikker på dem, og derigjennom stimulerer til økt melkeproduksjon. Årsaken(e) er fortsatt uklar(e), men tilstanden vil som regel gjenta seg etter neste brunst. Dyr som har født et kull blir normalt aldri pseudogravid, slik at dette kan være en løsning på problemet for kjæledyr. Likeledes vil sterilisering effektivt sette en stopper for tilstanden.

## Se også
* Skinndrektighet hos hunder
* Brunst
Milano–Sanremo 2008

**[[Milano-Sanremo]] 2008** ble avholdt 22. mars 2008, og var den 99. utgaven av rittet. Løypen var 3 km lengre enn i 2007, etter at en klatring opp Le Mànie på grunn av veiarbeid på den tradisjonelle strekningen. Veiarbeidet sørget også for at rittet ble avsluttet på Lungomare Italo Calvino og ikke på Via Roma som vanlig.

## Resultat
Alveslohe

**Alveslohe** er en kommune i kretsen Segeberg i Schleswig-Holstein, Tyskland. Kommunen ligger i Kaltenkirchenlands amt.

Siden lokalvalget i 2008 har den lokale listen BV hatt 9 mandater, mens CDU og De grønne har 4 mandater hver. Peter Kroll (BV) er borgermester.

## Bilder

File:Bohnhoff Alvesloh Raiffeisen.jpg|Alveslohe jernbanestasjon
File:Denkmal Alveslohe.jpg|Minnestein for Vilhelm I av Tyskland


## Referanser


## Eksterne lenker
*
Bad Bramstedt

**Bad Bramstedt** er en amtsfri by i kretsen Segeberg i Schleswig-Holstein, Tyskland. Bad Bramstedt ligger 49&nbsp;km sør for Kiel, 54&nbsp;km vest for Lübeck, og 42&nbsp;km nord for Hamburg, på den historiske *[[Hærveien]]* (tysk: *Ochsenweg*).

## Referanser


## Eksterne lenker
*  
*  Historieside for Bad Bramstedt
Halvor Paus

**Halvor Paus** (født 8. april 1923, død 27. august 2003) var en norsk veterinær og forfatter. Han var født og oppvokst på Ulefoss og utdannet seg til dyrlege ved Norges veterinærhøgskole i Oslo. Han var dyrlege i Rendalen kommune i Hedmark fra 1952 til han nådde pensjonsalderen i 1993. Mange av historiene i bøkene hans var selvopplevde historier fra et langt liv som dyrlege, i tillegg skrev han om lokalhistorie.

## Bibliografi
* *Historien om Rendalsrenen.* Rendalen Renselskap, 2001
* *Kongen av Sølen sjø. Fortellinger.* Gyldendal, 1994 
* *Regnbuen og det gylne multebæret.  Halvor Paus 70 år : en jubileumsutgivelse.*  Rendalen kommune, 1993.  Utvalg av Halvor Paus' artikler
* *En mann fra skogene.* Fortellinger fra Rendalen.  Gyldendal , 1992
* *Folk og dyr i barndomslandet.* Aschehoug, 1990
* *Nå kommer dyrlegen.*  Gyldendal, 1988
* *Dyrlege på landeveien.*  Gyldendal, 1985
* *Dyrlegen forteller. Om folk og fe i norske daler.* Gyldendal, 1983
Erling Madsen

**Erling Madsen** (født i Ittoqqortoormiit) er en grønlandsk politiker. Han representerer partiet Atassut. 

Han ble borgermester i Ittoqqortoormiit kommune i april 2005, da han fikk 24% av stemmene i kommunen. Atassut inngikk etter valget en koalisjon med IA, som dermed fikk posisjonen første viseborgermester; Evald Brønlund. Kommunen ble slått sammen med to andre kommuner i 2009. Madsen stilte ikke til gjenvalg.

## Referanser
Danke Deutschland

«**Danke Deutschland**» («takk Tyskland») var en sang som ble sunget i Kroatia i 1992, i tiden etter uavhengigheten fra Jugoslavia. Den var del av en kampanje for å uttrykke takknemlighet til Tyskland og Østerrike for å ha gått i bresjen for at Kroatia ble anerkjent som en suveren stat. Tyskland var blant de første som anerkjente Kroatia, og fikk gjennomslag for en rask anerkjennelse også i EU. Det ble også oppført monumenter av den tyske utenriksministeren og visekansleren, Hans-Dietrich Genscher, flere steder i Kroatia, og flere gater ble oppkalt etter ham og hans østerrikske kollega Alois Mock. Franjo Tuđmans regjering la etter en tid en demper på den offisielle feiringen av Genscher, fordi det liberale partiet i Kroatia i forkant av valget i 1992 gjorde et poeng av at Genscher tilhørte det tyske liberale partiet og dermed prøvde å utnytte Genschers popularitet til egen fordel.

Sangen var komponert av Đorđe Novković (far til den mer kjente Boris Novković) og ble sunget av Sanja Trumbić. Den ble sendt på radio i Kroatia i noen uker, men til tross for den da rådende nasjonalistiske euforien ble sangen kritisert for lav kunstnerisk kvalitet. I Serbia ble sangen latterliggjort. I det tidligere Jugoslavia har «Danke Deutschland» likevel forblitt et populært slagord, også brukt ironisk om måten tyske eller andre utenlandske regjeringer, eller næringsliv, har påvirket de lokale forholdene.

## Tekst

::*Danke Deutschland, meine Seele brennt!*
::*Danke Deutschland, für das liebe Geschenk.*
::*Danke Deutschland, vielen Dank,*
::*wir sind jetzt nicht allein,*
::*und die Hoffnung kommt in das zerstörte Heim.*
Shoot ’em up (videospillsjanger)

**Shoot 'em up** (også kalt **shmup**) er en undersjanger av skytespill som kjennetegnes ved at spilleren eliminerer flest mulig fiender ved å skyte dem. Arkadespillet *[[Space Invaders]]* blir sett på som det første shoot 'em up-spillet noensinne.

## Undersjangere

### Bullet hell

En undersjanger av shoot 'em up, kjent som bullet hell (engelsk, «skuddhelvete»), fokuserer på å unngå overveldende antall fiendtlige skudd.

### Rail shooter
Et rail shooter-spill (engelsk, «baneskytespill», som i «jernbaner») lar spilleren bevege seg rundt på skjermen mens den flytter seg på en spesifikk bane. Disse spillene har ofte et «into the screen»-perspektiv hvor spilleren ser fra bak spillerfiguren, og lar spilleren kontrollere figuren for å unngå skudd og feller mens den automatisk beveger seg framover. Noen eksempler på rail shooter-spill er flere utgivelser i ''Star Fox''-serien.

## Referanser
Direktør Helgesens vei (Arendal)

**Direktør Helgesens vei** (1–3, 2–6) er en kommunal vei på Eydehavn i Arendal kommune, Aust-Agder.

Veien går fra Nesgata til Bergitte Ruuds vei. Veien er 150 meter lang.

## Referanser
Bergitte Ruuds vei (Arendal)

**Bergitte Ruuds vei** (1–11, 2–12) er en kommunal vei på Eydehavn i Arendal kommune, Aust-Agder.

Veien går fra Nesgata til veis ende. Sidevei er Direktør Helgesens vei. Veien er 200 meter lang og er oppkalt etter Bergitte Ruud som var politisk aktiv i Stokken arbeider kvinnebevegelse og medstifter av Eydehavn helselag.

## Referanser
Snekkenesveien (Arendal)

**Snekkenesveien** er en kommunal vei på Eydehavn i Arendal kommune, Aust-Agder. 

Veien går fra riksvei 410 til Syver Kristiansens vei. Veien er asfaltert og er 250 meter lang.
Telepathe

**Telepathe** er et elektronikaband fra Brooklyn i New York i USA, startet i 2004.  Medlemmene i bandet er Busy Gangnes og Melissa Livaudais.  Busy Gangnes har norsk far.

*Telepathe* spilte for øvrig på Øyafestivalen den 8. august 2008.

## Diskografi
*2006 – *Farewell Forest* (EP)
*2007 – *Sinister Militia* (album)
*2008 – *Chrome's On It* (EP)
*2008 – *Devil's Trident* (single)
*2009 – *Dance Mother* (album)

## Eksterne lenker
*
Trygve Næss vei (Arendal)

**Trygve Næss vei** er en kommunal vei på Eydehavn i Arendal kommune, Aust-Agder. 

Veien går fra krysset Nesgata / Husefjellveien til krysset Hans Bakkes vei / Maren Nilsens vei. Sideveier er Øvre Lykka, Doktor Samuelsens vei, Andres Haugmoens vei, Harstenveien og Prestehaugen. Veien er asfaltert og er 325 meter lang. Den passerer Sparebanken Sørs filial på Eydehavn. Veien er oppkalt etter herredskasserer Trygve Næss.

## Kilder
*
Magnus Rønningen

**Magnus Smidesang Rønningen** (født 1979) er en norsk journalist, mediegründer, forfatter og pr-rådgiver fra Otta i Gudbrandsdalen.

Våren 2009 grunnla han gratismagasinet *MASSIV*, hvor han var redaktør, men fratrådte januar 2010 for å starte Magnum Media AS, og etter hvert mannemagasinet *[[Alfa (magasin)|Alfa]]*.

I august 2010 var Rønningen sammen med de norske styrkene i Meymaneh, Afghanistan. Resultatet ble en reportasje i første utgave av *ALFA* som vakte oppsikt fordi de norske soldatene uttalte at å «Krige er bedre enn sex». Rønningen var i flere debatter med den norske forsvarsministeren Grete Faremo som han mente dolket sine egne soldater i ryggen, samtidig fikk han kritikk for selv å ha blitt en part i saken.

I samme utgave var det et eksklusivt intervju med Stina Brendemo Hagen fra den såkalte Bolivia-saken som satt fengslet i Bolivia. Rønningen fikk kritikk for å ha flydd en norsk jordmor til Bolivia for å bistå Brendemo Hagen under fødselen.

Dyrevernorganisasjonen NOAH gikk sommeren 2011 hardt ut mot Rønningen og en rekke norske kjendiser som deltok i okseløpet i Pamplona i regi av *ALFA*. NOAH mente de promoterte dyremishandling.

I august 2011 rømte Stina Brendemo Hagen og den ett år gamle sønnen fra fengslet i Bolivia ved hjelp av leiesoldater, fly, båt og moped til en kostnad på rundt to millioner kroner. Ifølge *[[Dagbladet]]* var det Rønningen som hadde betalt og stått bak flukten. Rønningen har innrømmet å ha betalt kausjonen på 590 000 kroner, men har aldri uttalt seg om sin involvering utover det.

Rønningen var i en periode eier og daglig leder i PR-byrået Niche AS før han i 2015 startet Pilar Forlag sammen med Jonas Forsang.

Rønningen innehar flere styreverv.

## Bibliografi
* *Oppskriften: for deg som vil opp og fram*, Kagge Forlag 2008 – 

## Referanser
Kloppedalsveien (Arendal)

:::*Se [[Kloppedalsveien|pekerside]] for flere forekomster av Kloppedalsveien.*

**Kloppedalsveien** (1–11, 2–6) er en kommunal vei på Eydehavn i Arendal kommune, Aust-Agder.

Veien går fra krysset Syver Kristiansens vei / Trondalsbyveien til veis ende. Veien er asfaltert og er 275 meter lang. Fartsgrensen er 30 km/t

## Referanser
Mainila-episoden

**Mainila-episoden** (finsk: *Mainilan laukaukset*) var en hendelse som skjedde den 26. november  1939, hvor Den røde hær hadde beskutt landsbyen Mainila (nær Beloostrov) med artilleri, hvoretter de påsto at finsk artilleri hadde beskutt landsbyen. Angrepet var en falsk flagg-operasjon hvor målet var å gi sovjeterne et *[[casus belli]]* for å angripe Finland, og hendelsen ble brukt i sovjetisk propaganda imot Finland. Hendelsen førte til begynnelsen av vinterkrigen fire dager senere.

## Hendelsen
De private arkivene til partileder Andrej Zjdanov inneholder kilder som hentyder at hele episoden ble fabrikkert for å vise Finland som angriperne og for å gi sovjeterne påskudd for å invadere Finland.

Den 26. november 1939 iscenesatte sovjeterne en episode ved landsbyen Mainila på den sovjetiske siden av grensen, hvor de påsto at finsk artilleri hadde beskutt landsbyen og drept fire sovjetiske soldater. De krevde at finnene skulle beklage hendelsen og beordre sine tropper å rykke 20–25&nbsp;km vekk fra grensen. Finnene benektet å ha ansvaret for angrepet og nektet å akseptere sovjeternes krav, noe sovjeterne brukte som påskudd for å trekke seg fra ikke-angrepspakten.

Det ble senere bevist at episoden egentlig var en sovjetisk provokasjon, iscenesatt for å gi dem påskudd for en invasjon av Finland, ettersom intet finsk artilleri kunne nå Mainila fordi de hadde blitt flyttet vekk fra grensen nettopp for å unngå en episode som denne. Dette bekreftes av de finske artilleristenes dagbøker. Finske patruljer kunne observere hvordan sovjetiske tropper samlet seg på den andre siden av grensen.

Den russiske historikeren Pavel Aptekar analyserte de avdekkede sovjetiske militærdokumentene om emnet og fant ut av at enhetene i området ikke hadde rapportert noen personelltap i tiden episoden fant sted, og konkluderte at artillerioverfallet var iscenesatt. Noen russiske historikere mener at kildene ikke er tydelige nok til at man si hvem som var ansvarlige for hendelsen.

## Etterspill
Den 30. november, fire dager etter episoden, krysset Sovjetunionen den finsk-sovjetske grensen med 27 divisjoner, i alt 630 000 mann, bombet regjeringsdistriktet i Helsingfors og nærmet seg raskt Mannerheimlinjen.

I 1994 fordømte Russlands president Boris Jeltsin vinterkrigen, og innrømmet at krigen var en sovjetisk aggresjon mot Finland.

## Se også
*Vinterkrigen

## Referanser


## Eksterne lenker

* Diplomatisk korrespondense mellom den finske og sovjetiske regjeringene (på russisk)
Solveig Ramnæs vei (Arendal)

**Solveig Ramnæs vei** er en kommunal vei på Eydehavn i Arendal kommune, Aust-Agder. 

Veien er oppkalt etter billedkunsteren Solveig Ramnæs, og går fra Trondalsbyveien til veis ende.  Veien er 100 meter lang.
Prestehaugen (Arendal)

**Prestehaugen** (1–5, 2–4) er en kommunal vei på Eydehavn i Arendal kommune, Aust-Agder.

Veien går fra Trygve Næss vei til veis ende. Veien er 150 meter lang.

## Referanser
Radeon

**AMD Radeon** er AMDs merkevare for skjermkort og andre grafikkprosessorer. Det har vært i bruk siden 2000, da først av ATI, men siden av AMD som følge av at AMD kjøpte opp ATI i 2006.

## Referanser


## Eksterne lenker
*
Oyggjaframi (m-l)

**Oyggjaframi (marx-leninistar)** (norsk oversettelse: «Øyenes fremme (marxist-leninistene)») var en kommunistisk organisasjon på Færøyene, dannet i august 1972, da Tórshavn-avdelingen av Oyggjaframi – Føroyskir Sosialistar brøt ut. Organisasjonen publisiserte *Arbeiðið* mellom 1976 og 1984 og var antagelig oppløst rundt 1984.

Til og begynne med tok Oyggjaframi del i det samarbeidet som eksisterte mellom de marxist-leninistiske partiene i Norden, altså Arbeidernes kommunistparti i Norge, Kommunistiska Förbundet Marxist-Leninisterna i Sverige, Kommunistisk Arbejderparti i Danmark, Marxist-leninistiske grupper i Finland og Einingarsamtök kommúnista (marx-lenínistar) på Island. Fra det kinesisk-albanske brudd i 1978, var Oyggjaframi og Einingarsamtök kommúnista orientert mot Arbeidets Parti i Albania. I de siste årene hadde Oyggjaframi nær kontakt med det proalbanske Danmarks Kommunistiske Parti/Marxister-Leninister.

## Referanser


## Litteratur
*
NPD Group

**NPD Group, Inc.** (tidligere **National Purchase Diary**) er et ledende globalt markedsutforskningsselskap som ble grunnlagt i 1967. Det gir ut forbruker- og detaljhandelinformasjon til produsenter og detaljister. Hovedkvarteret til NPD Group ligger i Port Washington, New York med kontorer i USA, Storbritannia og Den europeiske union. Selskapets  administrerende direktør er Tod Johnson.

## Eksterne lenker
*
Breivikveien (Arendal)

:::*Se [[Breivikveien|pekerside]] for flere forekomster av Breivikveien.*

**Breivikveien** (1–27, 2–16) er en del av fylkesvei 134 på Eydehavn i Arendal kommune, Aust-Agder.

Veien går fra krysset Skoleveien / Else Hagens vei til Breivika. Sidevei er Sankerveien. Veien er asfaltert og er 1&nbsp;km lang.

## Referanser
Worldwide Pants Incorporated

**Worldwide Pants Incorporated** er et amerikansk produksjonsselskap for film og tv, eid av den kjente komikeren og programlederen David Letterman. Selskapet produserer blant annet talkshowene Late Show with David Letterman og Late Late Show with Craig Ferguson for CBS.

Selskapet har hovedkvarter i Ed Sullivan Theater i New York City. President og administrerende direktør er tidligere produksjonsleder for Late Show Rob Burnett. Tidligere produksjonsleder for Tonight show starring Johnny Carson og Late Show og nåværende produksjonsleder for Late Late Show with Craig Ferguson, Peter Lassally, er senior visepresident.

Det første programmet de produserte var Late Night with David Letterman på NBC, sammen med Carson Productions og NBC Productions.

## Clear Entertainment/C.E. Music
Worldwide Pants startet Managementselskapet Clear Entertainment og plateselskapet C.E. Music i 2010. Deres første signering var bandet Runner Runner.

De har senere signert The Rambles og Lucy Walsh

## TV-programmer
* Sesame Street: When Families Grieve i samarbeid med Sesame Workshop og Lookalike Productions (2010) (PBS)
* Families Stand Together: Feeling Secure in Tough Times i samarbeid med Sesame Workshop og Lookalike Productions (2009) (PBS)
* Coming Home: Military Families Cope With Change i samarbeid med Sesame Workshop og Lookalike Productions (2009) (PBS)
* The Tony Mendez Show CBS(Kun på nett via hjemmesiden til CBS)
* The Youngest Candidate (2008)
* The Knights of Prosperity (2007) (ABC)
* Late Late Show with Craig Ferguson (2005–)
* Ed (2000–2004) (NBC)
* Welcome to New York (2000–2001)
* The Late Late Show with Craig Kilborn (1999–2004)
* The High Life (1996) (HBO)
* Alle Elsker Raymond (1996–2005)
* The Late Late Show with Tom Snyder (1995–1999)
* The Bonnie Hunt Show (1995–1996)
* The Building (1993)
* Late Show with David Letterman (1993–2015) (CBS)
* Late Night with David Letterman (?-1993) (NBC)

## Filmer
* We Made This Movie (2012)
* Strangers with Candy (2005)
* (1994)(kortfilm m/Chris Elliott)
* The Traveling Poet (1993)(kortfilm m/Chris Elliott)

## Referanser


## Eksterne lenker
*  Worldwide Pants Incorporated hos Internet Movie Database
* Who Ever Said Comedy Had To Be Fun?
* Worldwide Pants CEO Rob Burnett Tries On A Pair Of Films
Andres Haugmoens vei (Arendal)

**Andres Haugmoens vei** (1–7, 2–18) er en kommunal vei på Eydehavn i Arendal kommune, Aust-Agder.

Veien går fra Trygve Næss vei til veiens ende. Veien er 230 meter lang. Veien er oppkalt etter politiker Andres Haugmoen som satt i Stokken Herredstyre og var ordfører i en kort periode i 1921.

## Referanser
Claudio López

**Claudio Javier López** (født 17. juli 1974 i Río Tercero) er en argentinsk tidligere fotballspiller som sist spilte  for den amerikanske klubben Colorado Rapids i Major League Soccer.

*El Piojo* (*lusa*) begynte den profesjonelle karrieren i Estudiantes de La Plata i Argentina i 1990, da han var 16 år gammel. Året etter gikk han til Racing Club de Avellaneda, der han ble til 1996, da han dro til spanske Valencia CF.

Han ble i Valencia i fem år, og var med på å spille finale i Mesterligaen sesongen 1999-2000. Deretter gikk han til SS Lazio i Serie A. López slet med skadeproblemer i Lazio, og innfridde aldri de store forventningene.

López spilte for meksikanske Club América. I 2005 hjalp han laget til dets tiende ligamesterskap.

I 2007 returnerte *El Piojo* til argentinske Racing Club de Avellaneda, 11 år etter at han forlot klubben og landet.

7. mars 2008 ble det kunngjort at Lopez hadde signert en kontrakt med Kansas City Wizards. Han scoret i debutkampen mot DC United 29. mars 2008.

Han spilte 58 landskamper for Argentina, og scoret 10 mål. Han deltok under både VM 1998 og VM 2002.
## Eksterne lenker
*
Teosofisk samfunn (Pasadena)

**Teosofisk samfunn (Pasadena)** er en fraksjon av Teosofisk samfunn som oppfatter seg selv som den eneste sanne videreføring av det opprinnelige Teosofiske samfunn som ble grunnlagt den 17. november 1875 i New York av Helena Petrovna Blavatsky og andre.

Organisasjonen utgjorde i begynnelsen den amerikanske seksjon av Teosofisk samfunn, men vedtok med et stort flertall på sitt årsmøte den 28. april 1895 å bryte ut som en selvstendig bevegelse med navnet «Teosofisk samfunn i Amerika». Organisasjonen ble ledet av William Quan Judge frem til 1896.

I 1896 ble organisasjonen ledelse overtatt av Katherine Tingley. Under hennes ledelse ble dens hovedkvarter flyttet fra New York til Pasadena i California den 13. februar 1900. 

Tingley omdøpte dens navn til «Det universelle brorskap &ndash; Teosofisk samfunn», og startet et eksperiment med kollektiv livsstil i Point Loma nær Los Angeles basert på en tradisjon av amerikanske kollektivsamfunn med røtter tilbake til de utopiske sosialistene og anarkistene. I årene 1904 og 1905 var Max Heindel visepresident.

Katherine Tingley ledet organisasjonen frem til sin død i 1929. Gottfried de Purucker var dens tredje president i årene 1929&ndash;1942. Like før sin død flyttet han hovedkvarteret til Covina, California, i nærheten av Los Angeles.

I perioden 1942&ndash;1945 ble organisasjonen ledet av et «kabinett». I 1945 overtok deretter oberst Arthur Latham Conger som president. Conger ledet bevegelsen frem til 1951. I tillegg til å flytte hovedkvarteret tilbake til Pasadena, oppløste han den esoteriske seksjon av samfunnet.

Siden 1951 har bevegelsen vært ledet av James A. Long (1951&ndash;1971), Grace F. Knoche (1971&ndash;2006) og Randell C. Grubb (2006&ndash;idag).

Etter flere navneskifter kaller bevegelsen seg idag *Teosofisk samfunn Pasadena*, ofte med tilføyelsen *internasjonalt hovedkvarter, Pasadena, [[California]].*

## Se også
* Teosofisk samfunn
Olav Viksmo-Slettan

**Olav Viksmo-Slettan** (født 1965) er en norsk programleder i NRK radio og TV, journalist og sakprosaforfatter. Han har også jobbet som meteorologfullmektig på Jan Mayen. Viksmo-Slettan er også foredragsholder, møteleder og konferansier. 

Sammen med Børge Ousland ble han i 2000 den første i verden til å direktesende en Nordpol-ekspedisjon.

I 2011 var han initiativtaker og bakmann for konserten **' i Oslo Spektrum, med [[Dimmu Borgir]], [[Kringkastingsorkestret|Kringkastingsorkesteret]] og koret [[Schola Cantorum]]. 

Viksmo-Slettan har skrevet flere bøker, de fleste i sakprosasjangeren. I 2013 ga han ut boken ''Full storm. Naturkatastrofer og ekstremvær i Norge''. To år senere skrev han boken ''Ekte helter.''

**TV:**
* Programleder for NRKs TV-serier ''Reparatørene'' og ''Sommer-Lørdag.'' 
* Mangeårig reporter for ''[[Sommeråpent]], [[Frokost-TV]], [[Finnmarksløpet]], [[Birkebeinerrittet]],[[Idrettsgallaen]]'' m.fl. 
* Fra 2010 kommenterte han ti utgaver av [[Eurovision Song Contest]] for NRK.
* 2023/2024 i redaksjonen til TV-serien Monsen og Nasjonalparkene.


**Radio:*'
* Mangeårig programleder og reporter i *Reiseradioen* (22 sesonger) og *Nitimen*. 
* *Slettan & Martin tar kvelden*, NRK P1 (med Nina Stensrud Martin)
* *Slettan & Martin tar helga*, NRK P1 (med Nina Stensrud Martin)
* *Store Norske*, NRK P1 (norsk musikkprogram, med bl.a. Ravi)
* *333 Half Evil,* NRK P13 (tungrock og ekstremmetall, med bl.a. Silenoz og Gerlioz fra +Dimmu Borgir).

== Bibliografi ==
* *Du skjødded iggetigg!* (1999) Sammen med Hans-Petter Jørgensen
* *Pappa* - *norske fedre snakker ut* (2001)
* *Reparatørene* (2002)
* *En fin dag for fotball* (2003) Sammen med [[Arne Scheie]]
* *Hevnerens håndbok* (2005)
* *Den bemerkelsesverdige historien om Dingo Mortmann* (2006)
* *Den store barske gutteboka* (2007)
* *Norske Blinkskudd* (2008)
* *Alt kan fikses* (2010)
* *Full Storm*. *Naturkatastrofer og ekstremvær i Norge* (2013)
* *Ekte helter. Når liv står på spill* (2015)
* *Eurovision Song Contest Quiz'' (2019) Sammen med Anne Gaathaug

## Referanser


## Eksterne lenker
* 
* 
*
Hvepsen

***Hvepsen*** var et vittighetsblad i Norge utgitt i perioden 1905 til 1927. *Hvepsen* ble etablert som en reaksjon mot at de fleste andre vittighetsblader som i varierende grad var konservative og negativt innstilt til den framvoksende arbeiderbevegelsen. 

*Hvepsen* var knyttet til arbeiderbevegelsen i hele sin levetid, og selv om bladet har tydelig sosialdemokratisk kunne det også være kritisk til den bevegelsen bladet var en del av, deriblant nye politiske retninger som den Norges Kommunistiske Parti representerte. Men hovedskytset ble rettet mot det borgerlige samfunnet og dets representanter som politikere og øvrig øvrighet.

Initiativet til utgivelsen av bladet kom fra fagbevegelsen og Arbeiderpartiet i Kristiania. Første redaktør var Hans Østerholt som også var kasserer i Jern- og metallarbeiderforbundet. Flere tegnere var knyttet til bladet, en av de mest kjente var Jens R. Nilssen. En annen sentral medarbeider var Johan Falkberget.

I *12 profiler fra Holla og Lunde* utgitt av Lunde antikvariat i 1995, der blant annet Østerholt beskrives, skriver forfatter Gerhard Hedlund: «Hvepsen var ment som et bidrag i samfunnsdebatten. Den stakk. Fortrinnsvis mot den ikke-sosialistiske delen av samfunnet».

*Hvepsen* ble svært populært og ble større enn sine borgerlige konkurrenter. Etter partisplittelsen i 1921 ble *Hvepsen* med over til det nyetablerte Norges Socialdemokratiske Arbeiderparti og flyttet blant annet ut av lokalene i Folkets Hus i Oslo. Det nystartede *[[Rebell (vittighetsblad)|Rebell]]* var et forsøk fra partiet og fagbevegelsen på å erstatte *Hvepsen*, men det lyktes ikke og bladet gikk raskt inn. I 1927 gikk *Hvepsen* inn og forlagsrettighetene ble overlatt til *[[Arbeidermagasinet]]*, senere *[[Magasinet for Alle]]*.

## Referanser
Hans Østerholt

**Hans Østerholt** (født 29. august 1873 i Holla, død 7. november 1958) var redaktør og tillitsvalgt i norsk fagbevegelse. Blant tillitsvervene var forretningsfører i *[[Den Nye Social-Demokraten]]* i 1924-25. Fra 1926 til 1930 var han bestyrer av Bryn samvirkelag i Oslo.

Han er likevel kanskje best kjent som initiativtaker og redaktør i vittighetsbladet *[[Hvepsen]]*.

Han skrev selv flere bygdefortellinger som gikk som føljetonger. Østerholt redigerte lenge juleheftet *[[Julehygge]]* samt det litterære magasinet *[[Blinken]]*.

## Referanser


## Eksterne lenker
* Bilde
William Quan Judge

**William Quan Judge** (født 13. april 1851 i Dublin i Irland, død 21. mars 1896 i New York i USA) var en irsk-amerikansk forfatter, jurist, esoteriker, okkultist og teosof.

## Liv og virke
### Bakgrunn
William Quan Judge ble født i Dublin i Irland. I 1864 utvandret han 13 år gammel til USA sammen med familien og vokste opp i Brooklyn. 21 år gammel ble han en naturalisert statsborger i USA. I 1872 bestod han sin juridiske eksamen ved *New York State Bar*, og spesialiserte seg i kommersiell lovgivning.

### Teosofi
Den 17. november 1875 var Judge en av 17 personer som deltok i grunnleggelsen av Teosofisk Samfunn i New York. Judge skrev en rekke artikler om teosofi for ulike teosofiske magasiner, og forfattet første bind av «The Ocean of Theosophy» i 1893.

I 1884 ble han generalsekretær for bevegelsens amerikanske seksjon, med Abner Doubleday som president. Han ble også Teosofisk Samfunns visepresident  internasjonalt. 

Da Helena Petrovna Blavatsky og oberst Henry Steel Olcott i 1885 forlot USA og reiste til India, styrte dermed Judge bevegelsen lokalt, samtidig som han jobbet som advokat.

Etter Helena Petrovna Blavatskys død i 1891, mente Judge å finne belegg i *Mahatma-brevene* for at han var den rettmessige arvtager til bevegelsens lederskap. Oberst Olcott og Annie Besant anklaget Judge for å forfalske brevenes innhold.

Ved den amerikanske seksjonens årsmøte den 28. april 1895 vedtok et stort flertall å bryte ut av Teosofisk Samfunn, og grunnlegge «Det teosofiske samfunn i Amerika». Utbrytergruppen kaller seg idag for *Teosofisk samfunn Pasadena*, ofte med tilføyelsen *internasjonalt hovedkvarter, Pasadena, [[California]].* Utbryterne beslagla alle eiendelene til Teosofisk Samfunn i USA og utnevnte Judge til president på livstid. Den opprinnelige organisasjonen har idag sitt hovedsete i India, og er også kjent som Teosofisk Samfunn &ndash; Adyar.

Utbryterne mistet imidlertid snart sin sterke leder allerede året etterpå, da Judge døde i New York. Katherine Tingley ble deretter bevegelsens nye leder.

## Referanser

## Eksterne lenker
*
Adrie van der Poel

**Adrianus Aloysius Jacobus (Adrie) van der Poel** (født 17. juni 1959 i Hoogerheide, Nederland) er en nederlandsk tidligere syklist. Rittet Grand Prix Adri van der Poel er oppkalt etter han. Han var en profesjonell syklist fra 1981 til 2000. Hans største meritter inkluderer seks klassikere, to etappeseirer i Tour de France og VM i sykkelcross i 1996. Han fikk også sølvmedalje i VM i landeveissykling i 1983 bak Greg LeMond, samt fem andreplasser i VM i sykkelcross. I 1983 testet han positivt på stryknin.

## Referanser


## Eksterne lenker
*
Vladyslav Piskunov

**Vladyslav Jurijovytsj Piskunov** (ukrainsk: Владислав Юрійович Піскунов, født 7. juni 1978) er en tidligere ukrainsk sleggekaster.

Piskunov vant opprinnelig gullmedalje under VM for juniorer i 1994, men ble diskvalifisert etter en positiv dopingtest. I VM i 2005, ble han igjen tatt for doping, denne gang for drostalone (anabole steroider), og utestengt på livstid.

Han har en personlig rekord på 82,23&nbsp;meter, fra april 2002 i Koncha Zaspa.

## Referanser


## Eksterne lenker
*
Nordpeis

**Nordpeis AS** er et norsk merkevarebasert konsern med datterselskap 
*Nordpeis Sp.zo.o.* som eier to fabrikker i Polen. 

Nordpeis er Norges største leverandør av peiser og har en betydelig markedsandel innen ovner og piper. Nordpeis er en fullsortiments leverandør av vedfyrt varme.
Design og kvalitet er en av Nordpeis fremste konkurransefordeler. Hovedproduksjonen er prefabrikkerte peisomramminger laget i stålfiberarmert lettbetong. Selskapet produserer også ovner og peisinnsatser av både støpejern og platestål, og har eget anlegg for steinforedling, blant annet granitt og marmor. 

Nordpeis AS har hovedkontor utenfor Drammen. Her betjenes funksjonene design, produkt, marked, salg, logistikk og administrasjon.

## Historie
Nordpeis AS ble opprettet i 1990. Selskapet kjøpte opp *Scandia Varme AS* på Sunndalsøra i 2000.
Fimaet het *Nord-Interiør AS* frem til 2001, da navnet ble endret til *Nordpeis AS*.
Nordpeis AS ble kjøpt opp av det svenske industrikonsernet *Nibe Industrier AB* i 2005, og er idag en del av divisjon *Nibe brasvärme*.

## Eksterne lenker
* 
* Paraplyside for de skandinaviske landene
* Offisielt nettsted datterselskap
* Hett salg i het bransje artikkel i E24
* Offisielt nettsted Nibe brasvärme
Malick Mane

**Malick Mané** (født 1988) er senegalesisk fotballspiller i den tyrkiske klubben Çetinkaya TSK. Han har tidligere spilt for de norske klubbene Sandefjord, Sogndal og Hønefoss. Han er bror til den tidligere Liverpoolspilleren Sadio Mané.

Mané har én landskamp for Senegal.

## Eksterne lenker
* 
* 
* www.sogndalfotball.no – Spillerens profil
Mathias Raade Olsen

**Mathias Raade Olsen** (født 29. august 1991) er en norsk målvakt på Randaberg. 

Han har tidligere spilt for Sandefjord og var utleid derfra til Ørn-Horten frem til august 2010, da han ble tilbakekalt som følge av salget av Espen Bugge Pettersen. Han er også sønn av målvakttreneren til Sandefjord Fotball, Hans Petter Olsen.

## Eksterne lenker
* 
* Sandefjord Fotball.no – Spillerens profil
Samuel Camazzola

**Samuel Camazzola** (født 30. august 1982 i Caxias do Sul) er en brasiliansk midtbanespiller som spilte 2008- og 2009-sesongen for Sandefjord Fotball. Han var klubbens best betalte spiller men overbeviste aldri til fornyet kontrakt.

## Referanser


## Eksterne lenker
*
Ben Plucknett

**Walter Harrison ("Ben") Plucknett** (født 13. april 1954 i Beatrice, Nebraska &ndash; død 17. november 2002 i Essex, Missouri) var en amerikansk friidrettsutøver, som konkurrerte i diskoskast. 

Plucknett deltok i mange nasjonale og internasjonale konkurranser, og var tatt ut i den amerikanske troppen til OL i 1980 i Moskva, men deltok ikke pga. den amerikanske boikotten av lekene. I 1981 forbedret han verdensrekorden i diskos ved to anledninger, det siste kastet på 72,34&nbsp;meter ble oppnådd i Stockholm 7. juli. En knapp uke etter den siste rekorden, testet han positivt på nortestosteron, mistet begge rekordene, og ble senere utestengt i 18 måneder. Kastet på 72,34&nbsp;meter ble stående som amerikansk rekord, og er det fortsatt. Etter at han la opp som diskoskaster på slutten av 1980-tallet, begynte han å delta i strongman-tevlinger, mellom annet de skotske Høylandslekene.

## Referanser


## Eksterne lenker
*
Patrick Walker

**Patrick Walker** (20. desember 1959) er en irsk fotballspiller og fotballtrener som  spilte høyre back og midtbane for engelske Gillingham FC (1977-82) og irske Bohemian FC (1982-83) før han flyttet permanent til Sverige. I Sverige spilte han for BK Häcken (1983-86) og GIF Sundsvall (1987-91). Han fikk også med seg 2 kamper for det irske U-21 landslaget (1977-78). 

Han var trener for Sandefjord Fotball fra 2008 til 9 mai 2011. Han tok over for Tor Thodesen, etter rekke dårlige resultater i sesongstarten 2008 i Adeccoligaen.

Walker trente Sandefjord opp i Tippeligaen på første forsøk og sørget for klubbens besteplassering noen sinne i tippeligaen i 2009. Siden den gang har det gått bare nedover. Walker mistet jobben etter 1-2 tapet mot Kongsvinger. Tidligere har han blant annet trent Örebro SK, Kalmar FF og GIF Sundsvall, og en kort stund etter at han forlot Sandefjord i 2011trente han Assyriska FF

Han er far til fotballspilleren og sangeren Kevin Walker som vant svensk Idol 2013. Sønnen spiller nå for Örebro SK og har tidligere spilt for AIK, GIF Sundsvall og Djurgården IF. Hans andre sønn Robert Walker har tidligere spilt for Örebro, Jönköpings Södra IF og BK Forward. Mens Patrick Walker trente Örebro fra 2005 til 2007 fikk han i deler av denne perioden mulighet til å trene begge sine sønner.  

## Referanser


## Eksterne lenker
*
Karl Wittfogel

**Karl August Wittfogel** (født 6. september 1896 i Woltersdorf i Niedersachsen, død 25. mai 1988 i New York City) var en tysk-amerikansk forfatter, historiker og sinolog.

## Liv og virke
Wittfogel tok sin filosofiske doktorgrad ved Johann Wolfgang Goethe-Universität i 1928. Han ble medlem av Tysklands kommunistparti, Kommunistische Partei Deutschlands, i 1920 og var aktivt medlem på 1920-tallet og begynnelsen av 1930-tallet. Mellom 1925 og 1933 var han medlem av Frankfurterskolen som vokste frem rundt Institut für Sozialforschung i Frankfurt. I løpet av denne perioden var han en høylytt kritiker av det tyske nazipartiet NSDAP og da Hitler kom til makten i 1933 så han seg nødt til å forlate Tyskland. Før han kunne dra ble han arrestert og internert i en konsentrasjonsleir, men ble løslatt etter internasjonalt press.

Han flyttet til USA og ble amerikansk statsborger i 1939. Han holdt akademiske posisjoner ved Columbia University og ved Universitetet i Washington i Seattle hvor han virket som professor i historie mellom 1947 og 1966.

### Akademisk virke
Wittfogel er best kjent for sitt verk *Oriental Despotism: A comparative Study of Total Power* (*Orientalsk tyranni: en sammenlignende studie av fullstendig makt*), som ble utgitt 1957. Han startet fra en marxistisk analyse i henhold til tankene til Max Weber om Kina og Indias «hydraulisk-byråkratiske funksjonærstat», det såkalte hydrauliske samfunn som hadde sin forutsetning i elver og kanalsystemenes administrative krav, og bygget på Karl Marx’ syn på den asiatiske metoden for (mat-)produksjon. Wittfogel kom opp med en analyse av vanningsanleggenes rolle i oldtidens riker i Asia (Kina, India, Sumer og Egypt, sistnevnte lå riktignok hovedsakelig i Afrika), de byråkratiske strukturer som var nødvendige for å opprettholde dem og den innvirkning disse hadde på samfunnet. I hans syn var mange samfunn i hovedsakelig i Asia avhengig av å bygge store irrigasjon- og vanningsanlegg og for å gjøre dette måtte staten organisere tvangsarbeid fra befolkningen. Det krevde et stort og komplekst byråkrati fylt med kompetente og skriftlærde ledere. Denne strukturen var også tilpasset for å knuse sivil ulydighet og enhver uro som truet statens totale makt. En slik stat ville uunngåelig bli meget despotisk, mektig, rikt og stabilt.

Etter at Wittfogel kom til USA begynte han å revurdere kommunismens vesen og ble etterhvert en sterk motstander av dens ideologi. Han kom til å mene at den sosialiserte økonomi i Sovjetunionen ville uunngåelig føre til et despotisk styre selv mer tyrannisk en de i «tradisjonelle Asia». Wittfogel kom til å betrakte Sovjetunionen og Folkerepublikken Kina som de største trusler mot menneskehetens videre utvikling. Disse to statene var de eksempler han hadde i tankene da han skrev om «asiatisk tyranni». Han vitnet for en av Joseph McCartys antikommunistiske domstoler i 1951.

## Referanser


## Eksterne lenker
* Columbia Encyclopedia, artikkel om Wittfogel
20. etappe i Tour de France 2008

**20. etappe i [[Tour de France 2008]]** ble kjørt lørdag 26. juli og var en 53 km lang tempoetappe som gikk fra Cérilly til Saint-Amand-Montrond.

Carlos Sastre klarte å holde unna for Cadel Evans, og sikret seg dermed sammenlagtseieren. Stefan Schumacher vant som han gjorde på den første tempoetappen.

***Etappe:** 20
***Dato:** 26. juli
***Lengde:** 53 km
***Norske resultater:**
: 58. Kurt Asle Arvesen + 5.47
: 123. Thor Hushovd + 9.06
***Gjennomsnittshastighet:** 49,8 km/t

## Mellomtider
*1. mellomtid i Rond-Bernard (18 km) 

*2. mellomtid i Charenton-du-Cher (36 km)

*3. mellomtid i Les Piots Doux (47,5 km)

## Resultatliste

## Eksterne lenker
* Etappeside på Letour.fr
Johann I Josef av Liechtenstein

**Johann I Josef av Liechtenstein** (født 26. juni 1760, død 20. april 1836) var den tiende fyrsten av Liechtenstein mellom 1805 og 1836.

Han var den fjerde sønnen av Franz Josef I og den siste fyrsten under Det hellige romerske rike av den tyske nasjon, mellom 1805 og 1806.

Da han var 22 år begynte han sin militære karriere i den østerrikske hær, og deltok som oberst i de ottomanske krigene og Napoleonskrigene.

32 år gammel giftet han seg med den 16 år yngre Josepha Sophie von Furstenberg-Weitra, og de fikk 15 barn.

## Referanser
Uta Pippig

**Uta Pippig** (født 7. september 1965 i Leipzig, daværende Øst-Tyskland) er en tidligere tysk maratonløper, den første til å vinne Boston Marathon tre år på rad (1994–1996). Hun har også vunnet Berlin Marathon tre ganger (1990, 1992 og 1995), samt New York City Marathon en gang (1993).

## Bakgrunn
Pippig begynte med løping som trettenåring i hjemlandet Øst-Tyskland. Hun studerte medisin på universitetet i Berlin. Etter fullførte studier, satset hun for fullt på løping. Like før gjenforeningen av Tyskland i 1990, forlot hun landet.

## Rekorder
Pippig sine personlige rekorder er følgende; 5&nbsp;000&nbsp;meter 15:03, 10&nbsp;000&nbsp;meter 31:21, halvmaraton 67:58 og maraton 2:21:45.

## Doping
I 1998 ble hun tatt med et for høyt forholdstall mellom testosteron og epitestosteron, og utestengt i to år. Imidlertid hevdet hun å ha ekstra lave verdier av epitestosteron pga. en kronisk sykdom, og at nivået av testosteron var helt normalt.

## Referanser


## Eksterne lenker
* 
* Uta Pippig sin offisielle webside
* Artikkel om Uta Pippig i Boston Globe